ᱢᱟᱱᱟᱢᱟ
ᱢᱟᱱᱟᱢᱟ (ᱤᱝᱞᱤᱥ: Manama, ᱟᱨᱚᱵᱤᱠ: المنامة , ᱟᱞ-ᱢᱟᱱᱟᱢᱟ) ᱫᱚ ᱵᱟᱦᱚᱨᱟᱭᱤᱱ ᱨᱮᱱᱟᱜ ᱨᱟᱡᱽᱜᱟᱲ ᱱᱟᱜᱟᱨ ᱠᱟᱱᱟ ᱾ ᱱᱚᱶᱟ ᱫᱚ ᱵᱟᱦᱚᱨᱟᱭᱤᱱ ᱰᱷᱤᱯᱩ ᱨᱮᱱᱟᱜ ᱮᱛᱚᱢ ᱥᱟᱢᱟᱝ ᱥᱮᱦᱮᱫ ᱨᱮ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱯᱚᱨᱥᱤᱭᱟᱱ ᱜᱚᱞᱯᱷ ᱨᱮᱱᱟᱜ ᱛᱟᱞᱟ ᱨᱮ ᱪᱟᱯᱮ ᱭᱟᱠᱟᱱᱟ ᱾ ᱱᱚᱸᱶᱟ ᱫᱚ ᱵᱟᱦᱚᱨᱟᱭᱤᱱ ᱨᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱱᱟᱜᱟᱨ ᱠᱟᱱᱟ ᱾ ᱱᱚᱸᱰᱮ ᱑᱕᱐,᱐᱐᱐ ᱦᱚᱲ ᱠᱚ ᱛᱟᱦᱮᱸᱱ ᱠᱟᱱᱟ, ᱡᱟᱦᱟᱸ ᱫᱚ ᱵᱟᱦᱚᱨᱟᱭᱤᱱ ᱨᱤᱱ ᱞᱮᱠᱷᱟᱜᱩᱴ ᱦᱚᱲ ᱨᱮᱱᱟᱜ ᱑/᱔ ᱦᱟᱹᱴᱤᱧ ᱟᱨ ᱱᱚᱶᱟ ᱫᱚ ᱛᱟᱞᱟ-ᱥᱟᱢᱟᱝ ᱨᱮᱱᱟᱜ ᱢᱤᱫ ᱡᱮᱜᱮᱛ ᱟᱹᱭᱩᱨᱟᱱ ᱱᱟᱜᱟᱨ ᱠᱟᱱᱟ ᱾
ᱱᱟᱜᱟᱢ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
᱑᱓᱔᱕ ᱥᱟᱞᱮ ᱨᱮ ᱢᱟᱱᱟᱢᱟ ᱫᱚ ᱯᱩᱭᱞᱩ ᱫᱦᱟᱣ ᱤᱥᱞᱟᱢ ᱨᱮᱱᱟᱜ ᱱᱟᱜᱟᱢ ᱨᱮ ᱧᱮᱞ ᱞᱮᱱᱟ ᱾ ᱑᱕᱒᱑ ᱥᱟᱞᱮ ᱨᱮ ᱚᱸᱰᱮ ᱯᱚᱨᱛᱩᱜᱤᱡᱽ ᱦᱚᱲ ᱠᱚ ᱥᱮᱱ ᱮᱱᱟ, ᱚᱱᱟ ᱛᱟᱭᱚᱢ ᱑᱖᱐᱒ ᱥᱟᱞᱮ ᱨᱮ ᱯᱚᱨᱥᱤᱭᱟᱱ ᱦᱚᱲ ᱠᱚ ᱥᱮᱱ ᱞᱮᱱᱟ ᱾ ᱦᱟᱨᱭᱟ ᱨᱟᱡᱟ ᱦᱟᱜ ᱜᱷᱟᱨᱚᱡᱽ ᱛᱮ ᱑᱗᱘᱓ ᱦᱟᱹᱵᱤᱡ ᱱᱚᱶᱟ ᱫᱚ ᱠᱚ ᱥᱟᱥᱚᱱ ᱟᱹᱜᱩᱭᱮᱫ ᱛᱟᱦᱮᱸᱫ, ᱛᱤᱢᱤᱱ ᱫᱷᱟᱣ ᱫᱚ ᱥᱟᱥᱚᱱ ᱠᱷᱚᱱ ᱠᱷᱚᱱ ᱚᱪᱚᱜ ᱞᱮᱫ ᱠᱚ ᱜᱮ ᱛᱟᱦᱮᱸᱫ ᱢᱮᱱᱠᱷᱟᱱ ᱵᱷᱟᱹᱨᱭᱟᱹ ᱠᱚ ᱧᱟᱢ ᱨᱩᱣᱟᱹᱲ ᱞᱮᱫ ᱛᱟᱦᱮᱸᱫ ᱜᱮ ᱾ ᱑᱙᱕᱘ ᱥᱟᱞᱮ ᱨᱮ ᱱᱚᱟ ᱨᱟᱲᱟ ᱯᱚᱨᱴ (ᱵᱟᱥᱟ ᱰᱟᱹᱦᱤ) ᱢᱮᱱᱛᱮ ᱠᱚ ᱢᱟᱨᱠᱷᱟ ᱞᱮᱫ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱑᱙᱗᱑ ᱥᱟᱞᱮ ᱨᱮ ᱵᱟᱦᱚᱨᱟᱭᱤᱱ ᱫᱚ ᱯᱷᱩᱨᱜᱟᱹᱞ ᱞᱮᱱ ᱛᱟᱦᱮᱸᱫ ᱟᱨ ᱚᱱᱟᱛᱟᱭᱚᱢ ᱒᱐᱐᱓ ᱥᱟᱞᱮ ᱨᱮ ᱢᱟᱱᱟᱢᱟ ᱫᱚ ᱚᱸᱰᱮᱱᱟᱜ ᱨᱟᱡᱽᱜᱟᱲ ᱞᱮᱠᱟᱛᱮ ᱠᱚ ᱵᱮᱨᱮᱫ ᱠᱮᱫᱼᱟ ᱾
ᱠᱟᱹᱣᱰᱤ ᱟᱹᱨᱤ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱢᱮᱱᱟᱢᱟ ᱨᱮᱱᱟᱜ ᱠᱟᱹᱣᱰᱤᱭᱟᱹᱨᱤ ᱢᱩᱸᱫ ᱨᱮ ᱯᱮᱴᱨᱚᱞᱤᱭᱚᱢ, ᱞᱟᱹᱠᱛᱤᱭᱟᱱ ᱥᱩᱱᱩᱢ, ᱰᱦᱚᱝᱜᱟ ᱛᱮᱭᱟᱨ, ᱦᱟᱹᱠᱩ ᱥᱟᱵ ᱥᱟᱢᱟᱱ ᱠᱟᱹᱨᱜᱟᱲ, ᱯᱮᱭᱟᱨᱞ ᱮᱢᱟᱱ ᱠᱟᱹᱨᱜᱟᱲ ᱠᱚ ᱢᱮᱱᱟᱜᱼᱟ ᱾ ᱱᱚᱶᱟ ᱫᱚ ᱵᱟᱦᱚᱨᱟᱭᱤᱱ ᱨᱮᱱᱟᱜ ᱞᱮᱠᱷᱟᱜᱩᱴ ᱠᱟᱹᱣᱰᱤ ᱟᱹᱨᱤ ᱵᱟᱨᱟᱨᱟᱵᱟᱹᱨᱤ ᱜᱮᱭᱟ ᱾ ᱢᱩᱦᱨᱟᱠ ᱰᱷᱤᱯᱩ ᱨᱮᱱᱟᱜ ᱵᱟᱦᱚᱨᱟᱭᱤᱱ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱠᱷᱚᱱ ᱨᱟᱡᱽᱦᱚᱨ ᱛᱮ ᱱᱚᱶᱟ ᱱᱟᱜᱟᱨ ᱫᱚ ᱡᱚᱲᱟᱣᱟᱠᱟᱱᱟ ᱾ ᱢᱟᱱᱟᱢᱟ ᱫᱚ ᱵᱟᱦᱚᱨᱟᱭᱤᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱱᱟᱜ ᱜᱦᱟᱨᱚᱡᱽ ᱴᱷᱟᱶ ᱠᱟᱱᱟ ᱡᱟᱦᱟᱸ ᱫᱚ ᱑᱙᱘᱖ ᱥᱟᱞᱮ ᱨᱮ ᱛᱷᱟᱯᱚᱱ ᱞᱮᱱ ᱛᱟᱦᱮᱸᱫ ᱾
ᱪᱷᱟᱹᱴᱭᱟᱹᱨ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱢᱟᱱᱟᱢᱟ ᱧᱩᱛᱩᱢ ᱫᱚ ᱟᱨᱚᱵᱤᱠ ᱟᱹᱲᱟᱹ ᱟᱞ-ᱢᱟᱱᱟᱢᱟ ( المنامة ) ᱠᱷᱚᱱ ᱦᱮᱡ ᱟᱠᱟᱱᱟ, ᱡᱟᱦᱟᱸ ᱨᱮᱱᱟᱜ ᱢᱮᱱᱮᱛ ᱫᱚ "ᱡᱤᱨᱟᱹᱣᱜ ᱴᱷᱟᱶ" ᱵᱟᱝᱢᱟ "ᱠᱩᱠᱢᱩ ᱨᱮᱱᱟᱜ ᱴᱷᱟᱶ" ᱢᱮᱱᱛᱮ ᱵᱟᱰᱟᱭᱚᱜᱼᱟ ᱾[᱑]
ᱥᱮᱪᱮᱫ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱠᱩᱨᱟᱱᱤᱠ ᱟᱥᱲᱟ ᱫᱚ ᱒᱐ ᱥᱟᱭᱟᱸᱫ ᱨᱮ ᱥᱮᱪᱮᱫ ᱨᱮᱱᱟᱜ ᱟᱠᱷᱲᱟ ᱞᱮᱠᱟᱛᱮ ᱛᱟᱦᱮᱸ ᱠᱟᱱᱟ ᱾[᱒] ᱚᱱᱟ ᱟᱥᱲᱟ ᱠᱚᱨᱮ ᱫᱚ ᱢᱩᱬ ᱞᱮᱠᱟᱛᱮ ᱠᱩᱨᱟᱱ (Quran) ᱠᱚ ᱯᱟᱲᱦᱟᱣᱮᱫ ᱠᱚ ᱛᱟᱦᱮᱸᱫ ᱾ ᱫᱤᱥᱚᱢ ᱨᱮᱱᱟᱜ ᱯᱩᱭᱞᱩ ᱢᱚᱰᱚᱨᱱ ᱟᱥᱲᱟ "ᱢᱤᱥᱚᱱᱟᱨᱤ ᱮᱞᱮᱢᱮᱱᱴᱟᱨᱭ ᱟᱥᱲᱟ" ᱫᱚ ᱑᱘᱙᱒ ᱥᱟᱞᱮ ᱨᱮ ᱛᱷᱟᱯᱚᱱ ᱞᱮᱱ ᱛᱟᱦᱮᱸᱫ ᱟᱢᱮᱨᱤᱠᱟ ᱨᱮᱱᱟᱜ ᱪᱚᱨᱪ ᱫᱟᱨᱟᱭ ᱛᱮ ᱾ ᱱᱚᱶᱟ ᱟᱥᱲᱟ ᱨᱮ ᱥᱤᱞᱟᱵᱚᱥ ᱞᱮᱠᱟᱛᱮ ᱤᱝᱞᱤᱥ, ᱮᱞᱠᱷᱟ ᱟᱨ ᱠᱤᱨᱤᱥᱛᱟᱱ ᱫᱷᱚᱨᱚᱢ ᱵᱟᱵᱚᱫᱽ ᱠᱟᱛᱷᱟ ᱠᱚ ᱠᱚ ᱯᱟᱲᱦᱟᱣᱮᱫ ᱠᱚ ᱛᱟᱦᱮᱸᱫ ᱾ ᱢᱟᱨᱟᱝ ᱵᱮᱯᱟᱨᱤᱭᱟᱹ ᱠᱚ ᱨᱤᱱ ᱦᱚᱯᱚᱱ ᱠᱚ ᱱᱚᱸᱰᱮ ᱚᱞᱚᱜ ᱞᱟᱹᱜᱤᱫ ᱠᱚ ᱠᱳᱞ ᱮᱫ ᱠᱚ ᱛᱟᱦᱮᱸᱫ, ᱢᱮᱱᱠᱷᱟᱱ ᱠᱟᱹᱣᱰᱤ ᱟᱱᱟᱴ ᱠᱞᱷᱟᱹᱛᱤᱨ ᱑᱙᱓᱓ ᱥᱟᱞᱮ ᱨᱮ ᱱᱚᱶᱟ ᱟᱥᱲᱟ ᱫᱚ ᱵᱚᱸᱫᱽ ᱥᱟᱹᱨᱤ ᱞᱮᱱᱟ ᱾[᱓]
ᱥᱟᱹᱠᱷᱭᱟᱹᱛ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- ↑ Room 1997, p. 223.
- ↑ "History". Ministry of Education - Bahrain. Archived from the original on 18 January 2013. Retrieved 20 January 2013.
{{cite web}}: Unknown parameter
|deadurl=ignored (help)
- ↑ Shirawi 1987, p. 59.
ᱵᱟᱨᱦᱮ ᱡᱚᱱᱚᱲ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- ᱢᱟᱱᱟᱢᱟ ᱴᱨᱟᱵᱷᱮᱞ ᱵᱟᱵᱚᱫᱽ ᱠᱟᱛᱷᱟ ᱣᱤᱠᱤᱦᱤᱨᱤ (Wikivoyage) ᱨᱮ
- ᱢᱩᱠᱷᱭᱟᱹ ᱣᱮᱵᱽᱥᱟᱭᱤᱴ
sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck wol_Latn eng_Latn eng_Latn eng_Latn som_Latn sat_Olck sat_Olck sat_Olck